CELEX: 32012D0416
Language: hu
Date: 2012-07-19 00:00:00
Title: 2012/416/EU: A Bizottság végrehajtási határozata ( 2012. július 19. ) a hasított sertések belgiumi osztályozási módszereinek engedélyezéséről (az értesítés a C(2012) 4933. számú dokumentummal történt)

21.7.2012   
            
            
               HU
            
            
               Az Európai Unió Hivatalos Lapja
            
            
               L 194/33
            
         A BIZOTTSÁG VÉGREHAJTÁSI HATÁROZATA
   (2012. július 19.)
   a hasított sertések belgiumi osztályozási módszereinek engedélyezéséről
   (az értesítés a C(2012) 4933. számú dokumentummal történt)
   (Csak a francia és a holland nyelvű szöveg hiteles)
   (2012/416/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 43. cikke m) pontjára,
   mivel:
   
               (1)
            
            
               Az 1234/2007/EK rendelet V. mellékletének B.IV.1. pontja értelmében a hasított sertések osztályozása céljából a színhústartalmat a Bizottság által engedélyezett osztályozási módszerekkel kell megbecsülni, amelyek kizárólag a hasított sertés egy vagy több anatómiai részén végzett fizikai méréseken alapuló, statisztikailag bizonyított értékelési módszerek lehetnek. Az osztályozási módszerek engedélyezése az értékelés során kapott statisztikai hibákkal szembeni felső tűréshatárnak való megfeleléstől függ. E tűréshatár meghatározását a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (2) 23. cikkének (3) bekezdése tartalmazza.
            
         
               (2)
            
            
               A Bizottság a 97/107/EK határozattal (3) öt módszer használatát engedélyezte a hasított sertések belgiumi osztályozására vonatkozóan.
            
         
               (3)
            
            
               A sertésállományban történt változások miatt az említett módszerekhez tartozó képletek jelenleg alábecsülik a színhústartalmat. Ezért az engedélyezett módszerekhez tartozó képletek naprakésszé tétele, és három új osztályozási módszer kidolgozása és alkalmazása vált szükségessé.
            
         
               (4)
            
            
               Belgium arra kérte a Bizottságot, hogy engedélyezze a hasított sertések osztályozására szolgáló nyolc módszernek a területén történő használatát, és ennek érdekében az 1249/2008/EK rendelet 23. cikkének (4) bekezdésében előírt jegyzőkönyvben bemutatta boncolásos vizsgálatainak részletes leírását, a módszerek alapjául szolgáló elvek, boncolásos vizsgálatainak eredményei és a színhús százalékos arányának becslésére szolgáló egyenletek feltüntetésével.
            
         
               (5)
            
            
               A kérelem értékelése során megállapítást nyert, hogy a kérdéses osztályozási módszerek engedélyezésének feltételei teljesülnek. Következésképpen indokolt engedélyezni ezen osztályozási módszerek Belgiumban való alkalmazását.
            
         
               (6)
            
            
               Az eszközök vagy az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
            
         
               (7)
            
            
               Az egyértelműség és a jogbiztonság érdekében a 97/107/EK határozatot hatályon kívül kell helyezni.
            
         
               (8)
            
            
               Az új készülékek és az új egyenletek bevezetésének ideje alatt, a műszaki feltételekre tekintettel a hasított sertéseknek a 97/107/EK határozatban engedélyezett osztályozási módszereit 2012. szeptember 30-ig továbbra is alkalmazni kell.
            
         
               (9)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A következő módszerek alkalmazása engedélyezett a hasított sertéseknek az 1234/2007/EK rendelet V. mellékletének B.IV.1. pontja szerinti osztályozására Belgiumban:
   
               a)
            
            
               a „Capteur Gras/Maigre – Sydel (CGM)” elnevezésű műszer és az ahhoz kapcsolódó értékelési módszerek, amelyeket részletesebben a melléklet 1. része ismertet;
            
         
               b)
            
            
               a „Giralda Choirometer Pork Grader (PG 200)” elnevezésű műszer és az ahhoz kapcsolódó értékelési módszerek, amelyeket részletesebben a melléklet 2. része ismertet;
            
         
               c)
            
            
               a „Hennessy Grading Probe (HGP 4)” elnevezésű műszer és az ahhoz kapcsolódó értékelési módszerek, amelyeket részletesebben a melléklet 3. része ismertet;
            
         
               d)
            
            
               a „Fat-O-Meat’er (FOM II)” műszer és az ahhoz kapcsolódó értékelési módszerek, amelyeket részletesebben a melléklet 4. része ismertet;
            
         
               e)
            
            
               az „OptiScan TP” elnevezésű műszer és az ahhoz kapcsolódó értékelési módszerek, amelyeket részletesebben a melléklet 5. része ismertet;
            
         
               f)
            
            
               a „CSB Image-Meater” elnevezésű műszer és az ahhoz kapcsolódó értékelési módszerek, amelyeket részletesebben a melléklet 6. része ismertet;
            
         
               g)
            
            
               a „VCS 2000” elnevezésű műszer és az ahhoz kapcsolódó értékelési módszerek, amelyeket részletesebben a melléklet 7. része ismertet;
            
         
               h)
            
            
               az „Autofom III” elnevezésű műszer és az ahhoz kapcsolódó értékelési módszerek, amelyeket részletesebben a melléklet 8. része ismertet.
            
         2. cikk
   Az engedélyezett műszerek, illetve értékelési módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
   3. cikk
   A 97/107/EK határozat hatályát veszti.
   2012. szeptember 30-ig azonban Belgium továbbra is alkalmazhatja a hasított sertéseknek a 97/107/EK határozat értelmében engedélyezett osztályozási módszereit.
   4. cikk
   E határozat címzettje a Belga Királyság.
   
      Kelt Brüsszelben, 2012. július 19-én.
      
         
            a Bizottság részéről
         
         Dacian CIOLOȘ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 337., 2008.12.16., 3. o.
   
      (3)  HL L 39., 1997.2.8., 17. o.
   
      MELLÉKLET
      
         A HASÍTOTT SERTÉSEK BELGIUMI OSZTÁLYOZÁSI MÓDSZEREI
      
      1.   RÉSZ
      
         Capteur Gras/Maigre – Sydel (CGM)
      
      
                  1.
               
               
                  Az ebben a részben előírt szabályok akkor alkalmazandók, ha a hasított sertések osztályozása a „Capteur Gras/Maigre — Sydel (CGM)” elnevezésű műszer használatával történik.
               
            
                  2.
               
               
                  A műszer 8 mm szélességű, nagy felbontóképességű Sydel szondával, infravörös (Honeywell) fénydiódával és két (Honeywell) fényérzékelővel van felszerelve. Működési tartománya 0 mm-től 105 mm-ig terjed. A mért értékeket maga a CGM műszer számítja át a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 66,09149 – 0,82047 × X1 + 0,10762 × X2
                  
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        
                              X1
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a vágási vonaltól 6 cm-re, hátulról a harmadik és a negyedik borda között mérve,
                           
                        
                              X2
                              
                           
                           
                              =
                           
                           
                              a hátizom vastagsága milliméterben, az X1-gyel egy időben, ugyanazon helyen és ugyanazon a módon mérve.
                           
                        A képlet a 60 és 130 kg közötti hasított testek esetében érvényes.
               
            2.   RÉSZ
      
         Giralda Choirometer Pork Grader (PG 200)
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „Giralda Choirometer Pork Grader (PG 200)” elnevezésű műszer használatával történik.
               
            
                  2.
               
               
                  A PG 200 műszert egy 6 mm szélességű szondával (Siemens KOM 2110), egy világító diódával (LED Siemens F 28) és egy fényérzékelővel (Siemens F 232) kell felszerelni. A működési tartomány 0 mm-től 125 mm-ig terjed. A mért értékeket magának a PG 200 műszernek a segítségével kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 70,09860 – 0,84616 × X1 + 0,091860 × X2
                  
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        
                              X1
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasított féltest hátára merőlegesen (a külső vágási vonaltól 7 centiméterre és a belső vágási vonaltól ± 4 centiméterre), hátulról a harmadik és a negyedik borda között mérve,
                           
                        
                              X2
                              
                           
                           
                              =
                           
                           
                              a hátizom vastagsága milliméterben, az X1-gyel egy időben, ugyanazon helyen és ugyanazon a módon mérve.
                           
                        A képlet a 60 és 130 kg közötti hasított testek esetében érvényes.
               
            3.   RÉSZ
      
         Hennessy Grading Probe (HGP4)
      
      
                  1.
               
               
                  Az e részben előírt szabályok akkor alkalmazandók, ha a hasított sertések osztályozása a „Hennessy Grading Probe (HGP4)” elnevezésű műszer használatával történik.
               
            
                  2.
               
               
                  A HGP4 műszert egy fotodiódával és egy fotódetektorral ellátott, 5,95 mm átmérőjű szondával (a szonda végén lévő pengénél az átmérő 6,3 mm) kell felszerelni, és működési tartománya 0–120 mm közötti. A mért értékeket magával a HGP4-műszerrel vagy egy ahhoz kapcsolt számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 70,37871 – 0,86986 × X1 + 0,080138 × X2
                  
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        
                              X1
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a vágási vonaltól 6 cm-re, hátulról a harmadik és a negyedik borda között mérve,
                           
                        
                              X2
                              
                           
                           
                              =
                           
                           
                              a hátizom vastagsága milliméterben, az X1-gyel egy időben, ugyanazon helyen és ugyanazon a módon mérve.
                           
                        A képlet a 60 és 130 kg közötti hasított testek esetében érvényes.
               
            4.   RÉSZ
      
         Fat-O-Meat’er (FOM II)
      
      
                  1.
               
               
                  Az e részben előírt szabályok akkor alkalmazandók, ha a hasított sertések osztályozása a „Fat-O-Meat’er (FOM II)” elnevezésű műszer használatával történik.
               
            
                  2.
               
               
                  A műszer a Fat-O-Meat’er mérési rendszer új változata. A FOM II alkotórészei a következők: egy késsel felszerelt optikai szonda, egy 0 és 125 mm közötti működési távolságú mélységmérő eszköz, valamint egy adatgyűjtő és -elemző rendszer – Carometec Touch Panel i15 számítógép (Ingress Protection IP69K). A mért értékeket magával a FOM II műszerrel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 68,85997 – 0,94985 × X1 + 0,088314 × X2
                  
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        
                              X1
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasított féltest hátára merőlegesen (a külső vágási vonaltól 7 centiméterre és a belső vágási vonaltól ± 4 centiméterre), hátulról a második és a harmadik borda között mérve,
                           
                        
                              X2
                              
                           
                           
                              =
                           
                           
                              a hátizom vastagsága milliméterben, az X1-gyel egy időben, ugyanazon helyen és ugyanazon a módon mérve.
                           
                        A képlet a 60 és 130 kg közötti hasított testek esetében érvényes.
               
            5.   RÉSZ
      
         OptiScan TP
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása az „OptiScan TP” elnevezésű műszer használatával történik.
               
            
                  2.
               
               
                  Az Optiscan-TP műszer digitális képalkotóval van felszerelve, amely a hasított test két mérési pontján készít megvilágított képet. A szalonna és az izom vastagságát ezen képek alapján, a két mérési ponton alapuló „Zwei-Punkte Messverfahren (ZP)” módszer segítségével számítják ki.
                  A mért értékeket magának az Optiscan-TP műszernek a segítségével kell átszámítani a színhústartalom becsült értékére. A képeket elmentik, így azokat később ellenőrizni lehet. Az integrált Bluetooth® interfész könnyű adatátvitelt tesz lehetővé.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 58,81491 – 0,64150 × X1 + 0,16873 × X2
                  
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        
                              X1
                              
                           
                           
                              =
                           
                           
                              a legkisebb szalonnavastagság (bőrrel együtt) milliméterben, a középső farizom (musculus gluteus medius) fölött mérve,
                           
                        
                              X2
                              
                           
                           
                              =
                           
                           
                              az ágyékizom vastagsága milliméterben, azaz a musculus glutaeus medius elülső (kraniális/feji) vége és a gerinccsatorna felső (dorzális/háti) széle között mért legkisebb távolság.
                           
                        A képlet a 60 és 130 kg közötti hasított testek esetében érvényes.
               
            6.   RÉSZ
      
         CSB Image Meater (CSB)
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „CSB Image-Meater” elnevezésű műszer használatával történik.
               
            
                  2.
               
               
                  A CSB-Image-Meater műszer online képfeldolgozó rendszer, amely alkalmazásakor kamerarendszer segítségével automatikusan filmre rögzíti a hasított féltesteket. A képadatokat ezután speciális képfeldolgozó szoftver segítségével számítógéppel feldolgozzák. A CSB-Image-Meater változóinak mindegyikét a vágási vonalnál mérik, a sonkában (a musculus gluteus medius, azaz a középső farizom körül). A mért értékeket átváltják a színhústartalom százalékos becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 71,65733 – (0,22223 × S) + (0,032383 × F) – (0,20522 × MS) + (0,053050 × MF) – (0,13195 × WL) – (0,16384 × WaS)
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        
                              S
                           
                           
                              =
                           
                           
                              a legkisebb szalonnavastagság (bőrrel együtt) milliméterben, a középső farizom (musculus gluteus medius) fölött mérve,
                           
                        
                              F
                           
                           
                              =
                           
                           
                              az ágyékizom vastagsága milliméterben, azaz a musculus glutaeus medius elülső (kraniális/feji) vége és a gerinccsatorna felső (dorzális/háti) széle között mért legkisebb távolság,
                           
                        
                              MS
                           
                           
                              =
                           
                           
                              a szalonna vastagságának átlagos értéke a középső farizom (musculus gluteus medius) fölött (mm-ben),
                           
                        
                              MF
                           
                           
                              =
                           
                           
                              a szalonna vastagságának átlagos értéke a középső farizom (musculus gluteus medius) alatt (mm-ben),
                           
                        
                              WL
                           
                           
                              =
                           
                           
                              a csigolyák átlagos hossza a porckorongokkal együtt (mm),
                           
                        
                              WaS
                           
                           
                              =
                           
                           
                              a szalonna vastagságának átlagos értéke az első mért csigolya a) fölött (mm-ben).
                           
                        
            
                  4.
               
               
                  A mérési pontok leírása a Belgium által az 1249/2008/EK rendelet 23. cikkének (4) bekezdésével összhangban benyújtott jegyzőkönyv II. részében található.
                  A képlet a 60 és 130 kg közötti hasított testek esetében érvényes.
               
            7.   RÉSZ
      
         VCS 2000
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „VCS 2000” elnevezésű műszer használatával történik.
               
            
                  2.
               
               
                  A VCS 2000 műszer online képfeldolgozó rendszer, amely alkalmazásakor kamerarendszer segítségével automatikusan filmre rögzíti a hasított féltesteket. A képadatokat ezután speciális képfeldolgozó szoftver segítségével számítógéppel feldolgozzák. A mért értékeket számítógép segítségével átszámítják a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 51,85549 + (0,013351 × TL1) + (0,020216 × TL4) + (0,012917 × TL6) – (0,0061754 × TL7) + (0,014479 × TL8) – (0,000020016 × HF13) – (0,0067020 × HL7) – (0,015821 × HL8) + (10,97550 × HV1) – (0,000010969 × HF26) – (0,00043912 × HF28) – (0,000021232 × HF31) – (0,000019406 × HF34) – (0,024227 × HL15) – (0,0099866 × HL17) – (0,0085447 × HL18) – (0,020238 × HL20) – (0,0086577 × HL21) – (0,0076468 × HL23) – (0,0074809 × HL24) + (0,074204 × HV19) – (0,0058634 × HL31) – (0,015560 × SBAR1) – (0,015265 × SBAR2) – (0,019170 × SBAM2) + (0,043510 × VBAM2) – (0,026957 × FBAR4) – (0,010999 × KBAR4) – (0,018434 × FBAM4) – (0,017239 × SBAR5) + (0,072272 × VBAR5) – (0,0071030 × SBAM5) + (0,068737 × VBM5) – (3,68219 × TL2/TL8) – (1,17220 × TL5/TL8) – (3,19090 × TL7/TL8) + (4,49917 × TL1/TL5) + (9,13323 × TL4/TL5) + (4,82528 × TL6/TL5) – (6,62198 × HL15/HL7) – (2,36961 × HL17/HL7) – (1,75295 × HL18/HL7) – (5,58346 × HL20/HL7) – (1,66395 × HL23/HL7) + (2,85610 × HL30/HL7) + (0,0034487 × HL1/HL18) + (0,0036430 × HL4/HL18) + (0,0046569 × HL9/HL18) + (0,096880 × HL10/HL18) + (0,0051002 × HL12/HL18) + (0,076501 × HL13/HL18) + (0,0054646 × HL14/HL18) – (1,49515 × HL15/HL18) – (1,18547 × HL20/HL18) + (0,082962 × HL27/HL18) + (0,071890 × HL30/HL18) + (0,086655 × HL32/HL18) + (44,62296 × HF2/HF1) – (44,62325 × HF3/HF1) + (26,92160 × HF4/HF1) – (2,60469 × HF26/HF1) – (138,22300 × HF28/HF1) – (5,26517 × HF31/HF1) – (4,09877 × HF34/HF1) + (108,30840 × HF37/HF1) + (8,05099 × HF40/HF1) + (0,30959 × HF4/HF26) + (1,21963 × HF20/HF26) – (20,88758 × HF28/HF26) + (1,67606 × HF37/HF26) + (0,15193 × HF40/HF26)
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        TL1, TL4, TL6 … HF40/HF26 – a VCS 2000 műszerrel mért változók.
               
            
                  4.
               
               
                  A mérési pontok leírása a Belgium által az 1249/2008/EK rendelet 23. cikkének (4) bekezdésével összhangban benyújtott jegyzőkönyv II. részében található.
                  A képlet a 60 és 130 kg közötti hasított testek esetében érvényes.
               
            8.   RÉSZ
      
         AutoFOM III
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása az „Autofom III” elnevezésű műszer használatával történik.
               
            
                  2.
               
               
                  A műszert tizenhat 2 MHz-en működő ultrahangos jelátalakítóval (Carometec A/S) kell felszerelni, a jelátalakítók közötti működési távolság 25 milliméter. Az ultrahangos adatoknak magukban kell foglalniuk a hátszalonna és az izom vastagságára, valamint a kapcsolódó paraméterekre vonatkozó mérési adatokat is. A mért értékeket számítógép segítségével kell átszámítani a színhústartalom százalékos becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 72,82182 – (0,055746 × R2P2) – (0,056757 × R2P3) – (0,054895 × R2P4) – (0,055823 × R2P6) – (0,056800 × R2P7) – (0,054876 × R2P8) – (0,056419 × R2P10) – (0,055541 × R2P11) – (0,022251 × R2P13) – (0,022702 × R2P14) – (0,051975 × R2P15) – (0,030301 × R2P16) + (0,011064 × R3P1) + (0,011312 × R3P3) + (0,011353 × R3P5) + (0,011789 × R3P6) + (0,012286 × R3P7) + (0,010915 × R3P9) – (0,033450 × R4P7) – (0,020275 × R4P8) – (0,032423 × R4P9) – (0,038300 × R4P10) – (0,062709 × R4P11) – (0,027456 × R4P12) – (0,052494 × R4P13) – (0,064748 × R4P15) – (0,076343 × R4P16)
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban,
                           
                        R2P2, R2P3, R2P4 … R4P16 — az Autofom III műszerrel mért változók.
               
            
                  4.
               
               
                  A mérési pontok leírása a Belgium által az 1249/2008/EK rendelet 23. cikkének (4) bekezdésével összhangban benyújtott jegyzőkönyv II. részében található.
                  A képlet a 60 és 130 kg közötti hasított testek esetében érvényes.